LĒMUMA PROJEKTS

2024.gada \_\_.aprīlī Lēmums Nr. \_\_\_\_

**Par nekustamā īpašuma Silikātu ielas 8 rajonā, Daugavpilī, kadastra Nr.0500 003 0030, ieguldīšanu PAS “Daugavpils siltumtīkli” pamatkapitālā**

Pamatojoties uz Pašvaldību likuma 10.panta pirmās daļas 16.punktu, Publiskas personas mantas atsavināšanas likuma 3.panta pirmās daļas 4.punktu, 5.panta pirmo daļu, 8.panta otro daļu, 40.pantu, Publiskas personas kapitāla daļu un kapitālsabiedrību pārvaldības likuma 63.panta pirmās daļas 1.punktu, Komerclikuma 151.panta pirmo daļu,

ņemot vērā Daugavpils valstspilsētas pašvaldības domes Pilsētas saimniecības un attīstības komitejas 2024.gada \_\_.\_\_\_\_\_\_\_\_\_ sēdes atzinumu un Finanšu komitejas 2024.gada \_\_.\_\_\_\_\_\_\_\_\_ sēdes atzinumu,

**Daugavpils valstspilsētas pašvaldības dome nolemj:**

1. Ieguldīt zemes vienību Silikātu ielas 8 rajonā, Daugavpilī, kadastra Nr.0500 003 0030 (kadastra apzīmējums 0500 003 0028), 0,0319 ha platībā (turpmāk – Nekustamais īpašums), PAS “Daugavpils siltumtīkli”, vienotais reģistrācijas Nr.41503002945, pamatkapitālā.
2. Uzdot Daugavpils valstspilsētas pašvaldības dzīvojamo māju privatizācijas un īpašuma atsavināšanas komisijai veikt Nekustamā īpašuma novērtēšanu atbilstoši normatīvo aktu prasībām.
3. Uzdot Daugavpils valstspilsētas pašvaldības iestādes „Daugavpils pašvaldības centrālā pārvalde” Īpašuma pārvaldīšanas departamentam nodrošināt Nekustamā īpašuma nodošanas procesa organizēšanu PAS „Daugavpils siltumtīkli” īpašumā normatīvajos aktos noteiktajā kārtībā.
4. Uzdot PAS „Daugavpils siltumtīkli” akciju turētāja pārstāvim, Daugavpils valstspilsētas pašvaldības izpilddirektorei nodrošināt Nekustamā īpašuma ieguldīšanu PAS “Daugavpils siltumtīkli” pamatkapitālā, organizējot akcionāru sapulces sasaukšanu un apstiprinot pamatkapitāla palielināšanas noteikumus.
5. Pēc pamatkapitāla palielināšanas atļaut PAS „Daugavpils siltumtīkli” normatīvajos aktos noteiktajā kārtībā pārreģistrēt Nekustamā īpašuma īpašuma tiesības zemesgrāmatā uz PAS „Daugavpils siltumtīkli” vārda.

Daugavpils valstspilsētas pašvaldības domes priekšsēdētājs A.Elksniņš